Nyeste Skilderie af Kiøbenhavn, 1824-06-29
Europas Forfatning i Almindelighed synes i dette Øjeblik ikke at være af den Natur, at det synderlig kan trænge til saadanne offentlige Organer. Hovedmaalet antages for at være opnaaet. Fleerheden af Menneskene ere betagne af en sød Lethargie, og Sjelen føler hos Mange ikke mere Jnteresse for andet end Alt, hvad der behageligen kan befordre denne Aandsdvale. J en saadan Periode maa rigtig nok selv de meest accrediterede Blade spille en meget ørkesløs Rolle, og deres Udgivere kunne sige, med Niels Juul, da han, efter endt Krig, blev med Kulde modtagen i Forgemakket: "jeg mærket nok, man behøver Niels ikke mere." Det er altsaa mueligt, at Tingene i Verden ere komne til den Punkt, hvor hine aandige Fyrtaarne virkeligen ere overflødige, og hvor gider vel spilde Kul paa et Fyr, naar Solen straaler i sin fulde Middagsglands, naar kun faa Skibe beseile det skjærfulde Hav, naar selv disse faa intet Lys synes at behøve, naar endnu ovenikjøbet den fattige Almue, for at faae tilslængt en Skilling, i tusinde Qvaser og Baade, lade stige Raquetter for de Enkelte, som beseile Farvandet, J saa Fald gjør man maaskee bedst t. jo før jo heller, at lade Fyrtaarnene om just ikke slukke, saa dog skjøtte sig som de kunne bedst. - Dog, det er ikke hver Dag Solskin. Der kan komme Tider, hvor man atter behøver Lys paa Havet; men hvor Taarnet er faldet sammen og Kræfterne til igjen at opbygge det mangle. Vi ville ikke forfølge dette Billede videre. Det er vist, at de bedre blandt vore Tidsskrifter ere i denne Tid paa Veie, om just ei at gaae under, saa dog at svækkes saaledes, at deres Udgiveres Mod maa nedtrykkes, ligesom Midlerne til at give dem Interesse fra Publicums Side betages dem. Vi ville, naar disse Omstændigheder vedblive, om føje Tid have en Overflødighed af Tidsblade, men midt i denne Overflødighed neppe et eneste almeenaccrediteret og almeenlæst. At dette maa være til stor Skade for Enhver, der ønsker at skaffe en eller anden Mening, af Vigtighed for det Offentlige, eller endog blot for sin egen Person, en passende og tilstrækkelig Publicitet, derom kan der, blandt Forstandige, neppe være noget Spørgsmaal, og man vil først komme til at føle Savnet, naar det maaskee ikke er meer til at oprette. - Vist nok har Danmark i dette Øjeblik flere Tidsskrifter, end det har havt i sine meest blomstrende Dage, skjøndt Afsætningen paa literaire Producter nok aldrig har været maadeligere end nu, og overhoved de literariske Jndskrænkninger altid staae øverst paa den occonomiserende Liste i hvert Huus. Men netop dette er Aarsagen, hvorfor de Gamle saa meget snarere ville gaae under. Naar Efteraarsstormene, begynde at rase, falde de modneste Frugter allerførst. Alt dette være sagt, uden i fjerneste Henseende at ville gjøre den nuværende Læseverden, nogen Bebreidelse. Tiderne ere virkeligen af den Natur, at mange Mennesker, der forhen gjorde sig en Ære og Glæde af at understøtte og vedligeholde et hæderligt periodisk Jnstitut, nu see sig nødsagede til at indskrænke sig. Mange Andre, som Tidsomstændighederne have tilskyllet Guldet, have saa liden Sands for al Aandsvirksomhed, at de i deres Troskyldighed mene, ikke at kunne forøde deres Penge slettere, end ved at anvende dem paa trykte Sager, som man i hver Klub, paa hvert Tracteursted kan, om just ikke læse, saa dog gjennemløbe, for intet De have intet Begreb om, at foretagender, der udkræve saa mange forenede Kraftanstrængelser, umueligt kunne bestaae uden Manges forenede Understøttelse. Det vilde ogsaa være ubilligt, at gjøre saadanne Fordringer i en Tidsalder, hvor Ringeagten for Aandsdannelse, naar den ikke ligefrem leder til et Levebrød, er saa stor, at en Mand skal have skjældt sin Søn for en Ødeland, fordi han havde subskriberet paa en meget nyttig Bog, og tilraabt ham: du kan jo heller slænge dine Penge ud paa Gaden, end give dem hen for Slig! Selv den i vore Dage saa overhaandtagende Luxus er Bogafsætningens Banesaar, thi hvilken Mand kan vel have Penge tilovers til Skrifter, naar ved enhver Leilighed Overdaads-Jdolet maa bringes saa mange Tvangsoffere?